Weerlig slaan beeste dood in MpumalangaArgieffoto Jacques Blake van die plaas Wanhoop, sowat 45 km buite Lydenburg, het gesê die beeste is Saterdagmiddag getel voordat hulle gaan wei het. Hulle het vermoedelik teen die hange van Steenkampsberg tot op ŉ plato naby die bopunt van die berg gewei toe weerlig hulle later die aand getref het. “Ons het ‘n verskriklike storm deur die nag ervaar. Sondagoggend is ek berg op om seker te maak ons diere was okei,” het hy gesê. “Dit is toe ek op die dooie diere afgekom het.” Die oorlewende beeste is na ŉ ander weiveld geskuif. Blake het aan Beeld gesê dat hy aanvanklik gedink het die beeste is vergiftig. ŉ Veearts het egter bevestig dat weerlig die oorsaak van hul dood is. Daar is besluit dat die karkasse nie begrawe gaan word nie sodat die natuur daarby kan baat.